Държавен вестник, бр. 77, 2017 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  77
Заявление  за вписване на обстоятелства относно събирателно дружество A2
стр. 7/8
  
І. Заявление А2 за вписване на обстоятелства относно събирателно дружество съдържа полета, обединени в групи, в които данните се 
попълват както следва: 
1. група "Идентификация" с единствено поле № 1 "ЕИК и фирма", в което се посочват единният идентификационен код на търговеца, 
по чиято партида се иска вписване, заличаване или обявяване и фирмата на търговеца, като полето не се попълва при подаване на заявление за 
първоначално вписване на търговеца; при заявяване промяна на фирмата, се посочва вече вписаната фирма; 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление; когато има допълнително 
заявление се отбелязва съответният образец; полето не се попълва при подаване на заявлението по електронен път; 
б) поле "Вид на вписването" за отбелязване на първоначално вписване, пререгистрация или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ", в което се посочва единният граждански номер (ЕГН) или личният номер на чужденец (ЛНЧ) на заявителя; 
в) поле "Място на раждане", в което се посочват населеното място и държавата, където заявителят е роден, когато заявителят няма ЕГН 
или ЛНЧ; 
г) поле "Постоянен адрес", в което се посочват държавата, населеното място, пощенският код, областта, общината, районът, жилищният 
комплекс, улицата, номерът на сградата, номерът на входа, номерът на етажа и номерът на апартамента, където е постоянният адрес на заявителя, 
когато заявителят няма ЕГН или ЛНЧ; 
д) поле "Качество на заявителя" за отбелязване едно от следните качества на заявителя: "търговец", „прокурист”, "друго лице в 
предвидените по закон случаи", "адвокат с изрично пълномощно". 
4. група "Основни обстоятелства" със следните полета: 
а) поле № 2 "Фирма", в което се посочва наименованието, под което дружеството извършва търговска дейност, без да се посочва 
правната форма; 
б) поле № 4 "Изписване на чужд език", в което се посочва начинът, по който фирмата (включително означението за правната форма) се 
изписва на латиница; попълването на това поле не е задължително; 
в) поле № 5 "Седалище и адрес на управление", в което се посочват държавата, населеното място, пощенският код, областта, общината, 
районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса, в който се 
помещава управлението на дейността на търговеца; по желание може да се посочат телефон, факс, адрес на електронна поща и интернет страница; 
 г) поле № 5а „Адрес за кореспонденция с НАП на територията на страната“, в което се посочват населеното място, пощенския код, 
областта, общината, района, жилищния комплекс, улицата, номера на сградата, номера на входа, номера на етажа и номера на апартамента или 
офиса;  адрес за кореспонденция с Националната агенция за приходите се посочва в случай, че е различен от адреса на управление; 
г) поле № 6 "Предмет на дейност", в което се посочва предметът на дейността на събирателното дружество; 
д) поле № 6а "Основна дейност по КИД", в което се посочва основната икономическа дейност на търговеца, класифицирана в 
Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това 
поле не е задължително; 
е) поле № 7а "Лица, на които е възложено управлението", в което се посочват името и ЕГН/ЛНЧ, съответно фирмата/наименованието и 
ЕИК/код по БУЛСТАТ на лицата, на които е възложено с дружествения договор или с решение на съдружниците да управляват дружеството 
(когато управлението е възложено на един или няколко съдружници); 
ж) поле № 8 "Начин на управление", в което се отбелязва начинът на управление ("заедно", "поотделно" или "по друг начин", като в 
този случай се посочва по какъв друг начин се осъществява); това поле не се попълва, когато дружеството се управлява само от едно лице; 
з) поле № 10 "Представители", в което се посочват името и ЕГН/ЛНЧ, съответно фирмата/наименованието и ЕИК/код по БУЛСТАТ, на 
лицата, на които е възложено с дружествения договор или с решение на съдружниците да представляват дружеството (когато представляването е 
възложено на един или няколко съдружници); 
и) поле № 11 "Начин на представляване", в което се отбелязва начинът на представляване ("заедно", "поотделно" или "по друг начин", 
като в този случай се посочва по какъв друг начин се осъществява); това поле не се попълва, когато дружеството се управлява само от едно лице; 
к) поле № 16 "Срок на дружеството", в което се посочва датата, на която изтича срокът, за който е учредено дружеството, или се описва 
начинът, по който той се определя, ако в дружествения договор е уговорен срок; 
л) поле № 17 "Специални условия", в което се посочват условията във връзка с учредяването, съществуването и прекратяването на 
дружеството (например цел), а ако дружеството е консорциум, се отбелязва това обстоятелство; 
м) поле № 20 "Неограничено отговорни съдружници", в което се посочват името, ЕГН/ЛНЧ и държавата, населеното място, пощенският 
код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на 
апартамента, където е постоянният адрес на съдружниците, съответно фирмата/наименованието, ЕИК/кодът по БУЛСТАТ и държавата, населеното 
място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и 
номерът на апартамента или офиса, където е седалището и адресът на управление на съдружниците; 
н) поле № 27 "Заличаване на търговеца", в което се отбелязва заявяването за вписване на заличаване на събирателното дружество. 
5. група "Адрес на електронна поща за изпращане на указания и връчване на отказ по чл. 24 от Закона за търговския регистър и 
регистъра на юридическите лица с нестопанска цел и/или адрес на територията на страната за връчване на отказ" със следните полета: 
а) поле " Съгласие за получаване на отказ/указание по електронен път" за отбелязване съгласието или несъгласието на заявителя за 
получаване по електронен път на постановен отказ и дадени указания по заявлението; 
б) поле "Адрес на електронна поща", в което се посочва адресът на електронната поща за изпращане на указания и връчване на отказ, 
ако заявителят е заявил съгласие за получаването им по електронен път;  
в) поле "Адрес на територията на страната за връчване на отказ по чл. 24 от Закона за търговския регистър и регистъра на 
юридическите лица с нестопанска цел", в което се посочват името, съответно фирмата/наименованието на адресата, държавата, населеното място, 
пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът 
на апартамента или офиса; полето се попълва, когато не е заявено съгласие за получаване на отказ по електронен път и заявителят желае да получи 
отказа на адрес, различен от адреса на управление на дружеството; 
6. група "Приложения" със следните полета: 
а) поле "Номер на предходно заявление", в което се посочва входящият номер на заявлението, по което е постановен отказ и от което 
ще се ползват вече представени документи; 
б) поле "Описание" за отбелязване на приложените към заявлението документи и на документите, които ще се ползват от предходно 
заявление; 
7. група "Подпис" с единствено поле за подпис на заявителя. При подаване на заявлението по електронен път, това поле не се попълва. 
ІІ. Ако мястото в някои групи или полета не е достатъчно, към заявлението се прилага допълнително заявление по образец А2, в което 
са попълнени съответните полета. Когато заявителите са повече от едно лице групи „Данни за заявителя" и "Подпис" се попълват за всеки един от 
тях, а в случаите, когато мястото за попълване на заявителите в образеца не достига, се прилага допълнително приложение З1. 
ІІІ. Когато се заявява заличаване на вписано обстоятелство, в образеца на заявлението срещу съответното поле се отбелязва 
"Заличаване". 
  
  
 
Указания за попълване